CELEX: 62020CN0602
Language: el
Date: 2020-11-12 00:00:00
Title: Υπόθεση C-602/20: Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 12 Νοεμβρίου 2020 — «AKZ — Burgas» EOOD κατά Direktor na Direktsia «Danachno-osiguritelna praktika»

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/29
            
         
      Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 12 Νοεμβρίου 2020 — «AKZ — Burgas» EOOD κατά Direktor na Direktsia «Danachno-osiguritelna praktika»
      (Υπόθεση C-602/20)
      (2021/C 28/47)
      Γλώσσα διαδικασίας: η βουλγαρική
      
         Αιτούν δικαστήριο
      
      Varhoven administrativen sad
      
         Διάδικοι στην υπόθεση της κύριας δίκης
      
      
         Αναιρεσείουσα:«AKZ — Burgas» EOOD
      
         Αναιρεσίβλητος: Direktor na Direktsia «Obzhalvane i danachno-osiguritelna praktika» — Burgas
      
         Προδικαστικά ερωτήματα
      
      
                  1)
               
               
                  Αντιβαίνει στο δίκαιο της Ένωσης εθνική ρύθμιση, όπως η επίμαχη στην κύρια δίκη, η οποία περιορίζει τους νόμιμους τόκους που καταβάλλονται κατά την επιστροφή εισφορών κοινωνικής ασφαλίσεως επιβληθεισών κατά παράβαση του δικαίου της Ένωσης σε εκείνους τους τόκους που υπολογίζονται από την επόμενη της ημερομηνίας υποβολής της αιτήσεως επιστροφής του κεφαλαίου;
               
            
                  2)
               
               
                  Αντιβαίνει στο δίκαιο της Ένωσης, ιδίως στις αρχές της ισοδυναμίας και της αποτελεσματικότητας, εθνική ρύθμιση, όπως η επίμαχη στην κύρια δίκη, η οποία περιορίζει τους νόμιμους τόκους που καταβάλλονται κατά την επιστροφή εισφορών κοινωνικής ασφαλίσεως επιβληθεισών κατά παράβαση του δικαίου της Ένωσης σε εκείνους τους τόκους που υπολογίζονται από την επόμενη της ημερομηνίας υποβολής της αιτήσεως επιστροφής των εν λόγω αχρεωστήτως καταβληθέντων/εισπραχθέντων ποσών έως την ημερομηνία επιστροφής τους;